open-index/open-wikipedia-markdown huggingface dataset:
Havaneser

De **Havaneser** is en vun de FCI anerkannt Hunnenrass ut Düütschland ( FCI-Gruppe 9, Sektion 1, Standard Nr. 250). Dat Tuchtbook führt de FCI.

## Herkunft un Historie
Disse Rass stammt ut de westlich Middelmeergegend un hett sück langs de spaansch un italieensch Meeresküst entwickelt. Offenbar wurrn disse Hunnen all fröh dör italieesnch Överseekapitäne in Kuba inführt. Intüschen sünd aber all Havaneser-Blootline in Kuba utstorven; anschienend kunnen aber eenzelt Hunnen ut Kuba rutsmuggelt wurrn, deren Nahkommen in de USA överleevt hebbt.

Hüüd is de Havaneser in de ganz Welt beleevt, woll ok dorüm, wiel dat hüm, in‘ Ünnerscheed to de blots in witt tüchst anner Bichons (Malteser, Bologneser, Bichon Frisé), in völ Farven gifft. 

## Beschrievung
Dat Deckhoor is düchtig lang (12 bis 18&nbsp;cm bi en utwussen Hund), week, glatt oder gewellt un kann lockig Strähnen billen. He hett meest kien Ünnerwull; en Hoorwessel tüschen Winter- un Sömmerfell gefft dat nich. De Farv is selten vullstännig reinwitt; falbfarven in verscheeden Tönungen vun hellfalbfarven bit havanafarven (tabakfarven, root-bruun); in disse tolaaten Farven gefleckt; licht swaart wulkt is aber ok tolaaten. De licht spitz utloopen Hangohren sünd relativ hooch ansett, nich anliggend un dicht mit lang Fransen besett. De Ruut wurrd hooch dragen, entwedder in Form vun en Krummstaff oder, leever, över de Rüüch rullt.

## Wesen

De Havaneser is en gooden Wahnungshund, tomal he meest nich kläfft. He passt good to alleenstahnd Senioren, doch lever is hüm en ganz Familie, bi de he in‘ Middelpunkt stahn kann. He passt sück an sien Familie an. He treckt sück torüch, wenn man jüst kien Tiet vör hüm hett; un wenn man nich mehrmals an‘ Dag mit hüm spazeeren gahn kann, genüügt hüm tüschendör ok en Goorden, dat he dor rümtoben kann. He is leevhaft, vergnöögt, anhänglich, verschmust un mag geern mit Kinner spelen. Dat üppig siedig Hoorkleed moot faken bösselt un kämmt wurrn, dormit dat nich verfilzt.

## Weblenken

* 
* Rassbeschrieven vun den Verband Deutscher Kleinhundezüchter
* Swiss Havanese Club in de Schweizerische Kynologische Gesellschaft (SKG)
Melvin Sparks

**Melvin Sparks** (* 22. März 1946 in Houston; † 15. März 2011 in Mount Vernon, New York) weer en US-amerikaansch Gitarrist vun den Soul-Jazz, Hard Bop un Rhythm and Blues.

## Leven un Wark
Sparks fung in dat öller vun elf Johren mit dat Gitarrespelen an; mit 13 Johren is he all tosommen mit B. B. King uptreden. 1963 wurr he Liddmaat vun de Band *The Upsetters*, de as Begleitband för Stars as Little Richard, Sam Cooke un annern speel. Nahdem he de *Upsetters* verlaaten harr, hett 1966/67 mit Jack McDuff arbeit. Enn vun de 1960er un in de 1970er Johren hett Sparks mit Hank Crawford, Lou Donaldson, Charles Kynard un Charles Earland arbeit. Mit Earland nehm he 1969 dat Album *Black Talk* up. In de 1980er Johren wark he mit Jimmy McGriff *(Blue to the Bone)*, 1996/97 noch mal mit Hank Crawford un mit Joey DeFrancesco, 2000 mit de sien Vader Papa John DeFrancesco. 2001 nehm he  mit Red Holloway dat Album *Keep that Groove Going!* up.

Sparks wark buterdem an Upnahmen vun Bob Cunningham, John Patton, Lonnie Smith/Lee Morgan (*Think*, 1968 auf *Blue Note*), Sonny Stitt, Grover Washington, Jr. un Reuben Wilson mit. He nehm in de 1980er un 1990er Johren eenig Alben as Bandleader för Prestige Records un *Muse* up, de aber intüschen all vergreepen sind. Af Enn‘ vun de 1990er Johren  geev dat ünner eegen Naam de Alben *I’m A Gittar Player* (1997), *It Is What it is* (2004) un *That Is It!* (2005).

Sien Gitarrenstil is stark vun Grant Green beinfloot.

## Weblenken
* Richard Cook & Brian Morton: *[[The Penguin Guide to Jazz|The Penguin Guide to Jazz Recordings]]*, 9th Edition, London, Penguin, 2008 ISBN 978-0141034010.
* Sparks bi All Music Guide
* Nahroop in ''Jambands.com''
* Sparks in de Katlog vun de Deutsche Nationalbibliothek
* Personennaamdatei

## Enkeld Nahwiesen
Péter Dely

** Péter Dely** (* 5. Juli 1934 in Sárospatak; † 29. Dezember 2012) weer en ungaarsch Schachmeester.

Dely wurr 1962 Internatschonaler Meester un 1999 Ehren-Grootmeester. He hörr in de 1960er un 1970er Jahren to de starkst ungarisch Speler un wurr 1969 Landsmeester. För de ungaarsche Natschonalmannschap nehm Dely tweemal an Mannschapseuropameesterschapen deel. 1965 wunn he mit de Mannschap Bronze und 1970 de Sülvermedaille.
	
Dely hett in folgend Turnieren wunnen oder vördere Platzen beleggt: I. Platz in Reggio nell’Emilia (1960/61), I-II. Platz in Polanica-Zdrój (1965), I. Platz in Budapest (1967), I. Platz in Bagneux (1970) un I-II. Platz in Luxemborg (1971).

Sien best historsch Elo-Tall weer 2584 in‘ Januar 1971. Siet dat Johr 2000 is he bi de FIDE aber as nich mehr aktiv führt wurrn. 

In sien Partie mit Swaart tegen Károly Honfi bi de ungaarsch Meesterschap 1965 hett Dely eerstmals en Buernopfer in de Taimanow-Variante in de Siziliaansch Verteidigung utprobeert. Disse Toog wurr berühmt, as Garri Kasparow de tegen Anatoli Karpow mit Spood in twee Partien bi de Schachweltmeesterschap 1985 speel. Hüüd wurrd de Variante faken nah beid Speler Kasparow-Dely-Gambit nömmt.

## Weblenken
* FIDE-Koort
* Schachpartien vun Dély up chessgames.com (engelsch)

## Enkeld Nahwiesen
Bundsschattministerium

Dat **Bundsschattministerium** weer en Ministerium vun de Bundsrepubliek Düütschland. Grünnt worrn is dat 1949 as **Bundsministerium för Saken vun’n Marshallplaan**. De Naam kummt dorvun, dat de Opgaav vun’t Ministerium toeerst mol dorin bestünn, de Saken vun’t *European Recovery Program* to regeln, dat in de Ümgangsspraak beter ünenr den Naam Marshallplaan bekannt is. In den Tosamenhang schüll dat vör allen mit de OEEC tosamenarbeiten, wat de Vörlöperorganisatschoon vun de hüütige OECD weer.

As de Marshallplann utlopen weer, is dat Ministerium 1953 in’n Rahmen vun’t Neebilln vun Bundskabinett ünner Adenauer in **Bundsministerium för weertschoppliche Tosamenarbeit** ümnöömt worrn (Wohrschau: nich verwesseln mit dat hüütige Bundsministerium för weertschopplich Tosamenarbeit un Entwickeln). Dat geev nu keen Middel mehr ut dat European Recovery Program, liekers weer de Opgaav ok wieterhen de Wedderopbo vun Europa, da dör den Krieg toschannen weer.

In’t Johr 1957 is de Naam noch mol ännert worrn in **Bundsministerium för weertschopplichen Besitt vun’n Bund**, bit dat 1961 to’n Amtsantritt vun Minister Lenz sien letzte Beteken as Bundsschattministerium kregen hett. 1969 is dat Ministerium denn oplöst worrn. Sien Opgaven weern to’n Deel op’t Bundsministerium för Finanzen överdragen, un to’n Deel op dat Bundsministerium för Weertschop.

Dat Ministerium harr sien Sitt de hele Tiet över in’t Huus Carstanjen in’n hüütigen Bonner Stadtbezirk Bad Godesberg.

## Bundsminister 1949 bit 1969



## Beamtete Staatssekretären
* 1950–1952: Walther Gase 
* 1957-1961: Hans Busch 
* 1962-1963: Hans-Hellmuth Qualen  (FDP)
* 1963-1965: Ludwig Kattenstroth 
* 1966: Rolf Thiessen 
* 1966-1968: Wolfram Langer 
* 1968-1969: Rudolf Vogel (CDU)

## Kiek ok
* Rieksschattministerium
Johnny Logan

**Johnny Logan** (* 13. Mai 1954 in de Neeg vun Melbourne; an sik *Seán Patrick Michael Sherrard O’Hagan*) is en irischen Singer un Komponist.

## Leven un Wark
Logan weer as Söhn vun den bekannten irischen Tenor Patrick O’Hagan boren.

Sien gröttsten Spood harr he mit sien Bidrääg to’n Eurovision Song Contest. He hett den Wettstriet 1980 in Den Haag mit den Titel *What’s Another Year* wunnen, den Shay Healy komponeert harr. Dat tweete mol hett he 1987 in Brüssel deelnahmen, woneem he wedder den eersten Platz maakt hett. Dat Leed *Hold Me Now* harr he dorför sülvst schreven un weer sien Ehfro todacht wesen. He hett dat Leed bi’n Wettstriet speelt, ofschoonst sien Eh blots wenige Daag vörher tweigahn is.

In’t Johr 1992 weeer he nochmol mit en Bidrag dorbi, ditmol nich as Singer, man as Komponist vun dat Leed *Why Me*, mit dat de Singersche Linda Martin den Wettstriet winnen künn. Martin weer ok vörher al mol antreden, ok dormols, 1984, hett se en Leed vördragen, dat vun Logan komponeert weer. Mit *Terminal 3* harr se dormols den tweeten Platz maakt.

Siet 2007 versöcht Logan wedder an sien fröheren Spood antoknütten. Mit sien Album *Irish Connection* is he in Skandinavien goot ankamen, woneem he in Däänmark Platin wunnen hett, Gold in Sweden un dubbelt Platin in Norwegen un in all dree Länner op’n eersten Platz vun de Album-Charts weer. Sien Kunzerten weern ok all utverköfft. Een Johr later keem vun em dat Album *Irishman in America* rut, Anfang 2010 dat Album *Natur of Love*. Dat glieke Johr is he in de Rockoper *Excalibur* as Artus optreden.

## Singles (in de Charts)
* 1980 - What’s Another Year (UK #1, Irland #1, D #2, A #5, CH #2, NL #6, S #1, N #1)
* 1980 - In London (D #70)
* 1980 - Give a Little Bit More (Too Much too Soon) (Irland #25)
* 1982 - Oriental Eyes (Irland #18)
* 1982 - Becoming Electric (Irland #22)
* 1984 - Heaven (Irland #20)
* 1987 - Hold Me Now (UK #2, Irland #1, D #2, A #4, CH #6, NL #3, S #2, N #2)
* 1987 - I’m Not in Love (UK #51, Irland #8, D #47)
* 1988 - Heartland (Irland #21)
* 1990 - Lay Down Your Heart / One by One (Irland #20)
* 1991 - How ’bout Us (D #70)
* 1992 - It’s Only Tears (D #82)
* 2002 - You’ve Lost that Loving Feeling (mit André Hazes)(NL #57)
* 2004 - We All Need Love (D #85)
* 2006 - Don’t Cry (Irland #25)
* 2006 - A State of Happiness (NL #21)

## Alben
*1979 – In London					
*1980 – Same
*1980 – What’s Another Year
*1980 – The Johnny Logan Album
*1980 – Johnny Logan 
*1985 – Straight from the Heart
*1987 – Hold Me Now
*1989 – Mention My Name
*1990 – What’s Another Year – Erfolge
*1990 – Love Songs
*1992 – Endless Emotion
*1994 – Living for Loving	
*1996 – The Best of Johnny Logan			
*1996 – Reach Out
*1997 – Living for Loving
*1997 – Reach Out (New Version)
*1998 – What’s Another Year
*1999 – Love Is All
*1999 – Love Is All (Limited Club Edition)
*2001 – Reach for Me und Dänemark
*2001 – Save this Christmas for Me
*2004 – We All Need Love
*2005 – The Best of Johnny Logan
*2007 – Johnny Logan & Friends: The Irish Connection
*2008 – Irishman in America
*2010 – Nature of Love

## Weblenken

* 
* Offizielle Websteed (engelsch)
Samtgemeende Swabern

De **Samtgemeende Swabern** is en Samtgemeen in’n Landkreis Deefholt, in de sik söss Gemenen för de Afwickeln vun de Verwaltenssaken tohopen slaten hebbt. Se hett .

## Geografie
De Samtgemeende Swabern liggt ruchweg in de Mitt vun den Landkreis Deefholt un grenzt rundüm an annere Eenheits- un Samtgemenen vun’n Landkreis. Dat sünd de Eenheitsgemeenden Twustern in’n Westen un Bassen in’n Noordwesten, de Samtgemenen Brooksen-Vilsen un Sie’enborg in’n Oosten, de Eenheitsgemeende Sulingen in’n Süüden un de Samtgemeende Baanstrup in’n Süüdwesten.

### Samtgemenenopdelen
To de Samtgemeende höört de nafolgend Gemenen (na’t Bookstaberen):
# Affinghusen
# Ehrenborg
# Neenkarken
# Scholen
# Swabern
# Suwohle

## Historie

### Inwahnertall

## Politik
### Samtgemeenraat
De Samtgemeenderaat besteiht blangen den Samtgemeendebörgermeester ut twintig wählte Raatsliddmaten, de sik op 4 verscheedene Parteien un Wählergruppen verdeelt. De letzte Kommunalwahl weer an’n 10. September 2006:

### Börgermeesters
Dat Amt vun’n Samtgemeendebörgermeester weer bekleedt vun de folgen Personen:
* 1974–1986: Heinrich Jürgens (FDP)
* 1986–1991: Udo Quade (FDP)
* 1991–1998: Fritz Halves (CDU)
* 1998–: Helmut Denker (ahn Partei)

## Footnoten



## Websteden
* Websteed vun de Samtgemeende Swabern
Brian Berdan

**Brian Berdan** (* in Michigan) is en US-amerikaanschen Filmeditor.

## Leven un Wark
Berdan hett an en Reeg vun bekannte Produkschonen mitarbeit. In’t Johr 1984 hett he sien Afsluss an de University of California in Berkeley maakt. In’t Filmgewarf hett he in San Francisco anfungen,as he in’t Studio C den Footbodden sauber maakt hett. He wessel denn na Lucasfilm in’t Afdeel för de Film-Naprodukschoon. Dormit füng he en Loopbahn as fre’en Mitarbeiter in’n Filmsnitt an. Sien Lehrstücken weern to’n Bispeel David Lynch sien *[[Blue Velvet]]*oder Oliver Stone sien *[[Heaven & Earth (1993)|Heaven & Earth]]*. Stone weer ok de eerste, de em dat eerste mol in de Credits mitopnahmen hett bi den Film *Natural Born Killers*.  

1992 hett Berdan en Pilotenschien för Seilflegers maakt. He leevt in de Region Pacific Northwest.

## Filmografie (Utwahl)

## Weblenken
Heinrich Deumeland

**Heinrich Deumeland** (* 8. April 1822 in Mörse; † 16. Mai 1889 in Mörse) weer en plattdüütsch Schriever. Nah den Afsluss vun sien Utbilden up en Dörpschool hett den  Kossatenhoff in Mörse vun sien Vader övernommen. 

## Warken
* Dei Aekerjagd tau Vorigeslewen am Bärensee : En humoristisch Vertellsels.
* Hapütjen ut mienen Blaumenjahren : Plattdüütsch Vertellsels.
* Kicheri : Plattdütsch, humoristisch Vertellsels.
* Quiekjorg-Kicheri : Plattdütsch, humoristisch Vertellsels..
* Tut-Rut-Kicheri : Plattdütsch, humoristisch Vertellsels..
* Plattdütsch, humoristisch Vertellsels:  Dei Aekerjagd 1875, Kicheri 1885, Quiekjorg-Kicheri 1886, Tut-Rut-Kicheri 1887.
* Hapütjen ut mienen Blaumenjahren : Plattdüütsch Vertellsels.

## Kiek ook bi

* List vun plattdüütschen Schrievers

## Enkeld Nahwiesen
* http://www.ins-db.de/autor-werke.php?ID=76&START=1&ORD=JAHR , Heinrich Deumeland, Herutgever: Peter Hansen: Die plattdeutschen Autoren und ihre Werke, Togreep 10.04.2011
* W. Seelmann, Verein für Niederdeutsche Sprachforschung. Die Plattdeutsche Literatur des neunzehnten Jahrhunderts. Bibliographische Zusammenstellung, Jahrbuch des Vereins für Niederdeutsche Sprachforschung, Band 22, 1896, Sieden 68 ff.

## Weblenken
* Heinrich Deumeland in de Katalog vun de Deutsche Nationalbibliothek
Nine Miles

**Nine Miles** (oder ok *Nine Mile*) is en Wohnstäe in Jamaika hooch in de Barge vun den Distrikt vun Saint Anne dune bi dat Dorp Alexandria. In Nine Miles is de beröhmte Reggae-Singer Bob Marley boren un as Kind upwussen. Dat Huus, wo he boren is, steiht noch. Up de Top vun en Barg is en lüttje Kapell boot. Dor liggt dat Graff vun Bob Marley, smückt mit Blomen un Biller vun Haile Selassie. 

Marley sien Broder Anthony, de bi en Krieg twuschen twee Gangs in Miami umkamen is, liggt ok dor. De Platz weer an un for sik free holen for siene Mudder Cedella Marley Booker, man de hett em afstahn an Anthony. An'n 8. April 2008 is Cedella sturven. Se is nich wiet af vun dat Mausoleum inkuhlt.
Guldbeek

**Guldbeek** () is en Dörp in de Gemeen Beekdörp (Samtgemeen Obbens) in’n Landkreis Stood, Neddersassen. Dat Dörp liggt an’n Guldbeek.

## Geografie

De Naveröörd sünd Nindörp in’n Noordoosten, Rahmstörp in’n Oosten, Resbossel in’n Süüdoosten, Sounsiek in’n Süüdwesten un Beekdörp in’n Noordwesten.

## Historie

Bi dat Dörp liggt dat Grafffeld von Guldbeek mit Gräver ut de Bronz- un Iesentied.

Bi Guldbeek liggt de Guldbeker Möhl, de 1550 toeerst in de Oorkunnen vörkeem un bet 1980 lopen is.

### Verwaltungsgeschicht

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Gemeen hett vör den 1. Juli 1972 to de ole Samtgemeen Obbens höört. De is 1972 mit de Kommunalreform in Neddersassen oplööst worrn un Guldbeek höört sietdem to de ne’e un gröttere Samtgemeen Obbens. Guldbeek is an dissen Dag mit de Gemeen Beekdörp tohoopleggt worrn.

### Inwahnertall

### Religion

Guldbeek is evangeelsch-luthersch präägt un höört to dat Kaspel Obbens.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

### Verkehr

Guldbeek liggt an de Kreisstraat 52, de na Beekdörp un na Nindörp löppt. De K&nbsp;73/K&nbsp;17 geiht na Rahmstörp. Lüttjere Straten gaht na Sounsiek un na Resbossel.

### Ver- un Entsorgung

För dat Afwater is de Stadtentwässerung Buxthu tostännig.

## Footnoten



## Weblenken
Swiezer Gambit

Dat **Swiezer Gambit** is en Variante vun dat Bird-Anspeel. Henry Edward Bird speel dit Gambit as eerst Meester in dat Johr 1873. Ut 1858 is en fröh Partie vun den Speler Joachim Vollrath bekannt.

Speelt wurrn de Anspeeltüüg

:**1. f2-f4 f7-f5**
:**2. e2-e4**

Dat Ziel vun dissen Toog is dat, dat Froms Gambit in‘ Antoog to spelen. Witt lett nah 2. ... f5xe4 3. d2-d3 e4xd3 4. Lf1xd3 folgen un kriggt för den Buern Angreep an den Königsflögel. He hett tegenöver dat Froms Gambit den Toog f2-f4 gratis, wat in eenig Varianten en Vördeel is.

Scherzhaft wurrd de Begreep *Swiezer Gambit* af u nto ok för en afsichtlich Eerstrundennedderlaag bi en Schachturnier bruukt, dat nah Swiezer System utdragen wurrd. Man spekuleert denn dorup, nahdem man de eerste Runn afsichtlich verloren hett, in de nächst Runden swakere Gegener to drapen.
Guldbeek (Eest)

De **Guldbeek** is en 8 km langen Beek op de Geest in Neddersassen bi Beekdörp.  

Sien Born liggt in de Neegd von de Borg Dannsee in’t Beekdörper Moor. Op dat eerste Stück is de Beek noch relativ dull begraadigt, flütt denn achter de Beekdörper Bahndammbrügg in sien unverännert Bedd dör Beekdörp un denn dör de Wischen an’n Beekhoff vörbi na dat Dörp Guldbeek. Achter dat Dörp is de Beek bi de Guldbeker Möhl to en knapp een Hektar groten Möhlendiek staut. An de Övers von’n Guldbeek gifft dat vör allen Wischen un Weiden un en poor lüttjere Aubusch-Rebeden. De Münn is bi Mesborg in de Eest. 

## Footnoten



## Weblenken
Ruschwedel

**Ruschwedel** is en Dörp mit üm un bi 500 Inwahners in de Gemeen Harsfeld, Samtgemeen Harsfeld, in’n Landkreis Stood, Neddersassen.

## Geografie

De Oort liggt op de Stoder Geest. Dat Water ut dat Rebeed flütt över’n Steenbeek af na de Au.

De Naveröörd sünd Bliersdörp in’n Noorden, Heendörp in’n Noordoosten, Obbens in’n Süüdoosten, un Kommerbusch-Remnoh un Griemshorst in’n Süüdwesten, Harsfeld in’n Westen un Issendörp in’n Noordwesten.

## Historie

Toeerst in de Oorkunnen kummt de Oort in’t 17. Johrhunnert vör.

In’n Eersten Weltkrieg sünd söss Soldaten ut Ruschwedel fullen oder vermisst un in’n Tweten Weltkrieg 23.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Bliersdörp in’n Kanton Hornborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hornborg in’n Kanton Hornborg.

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

Ruschwedel weer fröher en egenstännige Gemeen, de von 1967 bet 1972 Liddmaat von de ole, lüttje Samtgemeen Harsfeld weer. De Gemeen is an’n 1. Juli 1972 bi de Gemeenreform in Neddersassen mit de Gemeen Harsfeld tohoopleggt worrn un weer denn Deel von de ne’e un gröttere Samtgemeen Harsfeld.

### Inwahnertall

### Religion

Ruschwedel is evangeelsch-luthersch präägt un höört to dat Kaspel Obbens.

För de Kathoolschen is de St.-Michael-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu tohöört.

De Oort hett en egen Karkhoff, de an de *Ruschwedeler Straat* in’n Süden von’n Oort liggt.

## Kultur

En Denkmaal för de Fullenen ut de twee Weltkrieg’ steiht op’n Karkhoff.

### Verenen

De Mannschop von’n 1961 grünnten SV Ruschwedel speelt bi de Mannslüüd in de twete Bundsliga Fuustball.

## Weertschop un Infrastruktur

Ruschwedel hett en egene Freewillige Füürwehr, de 1943 grünnt worrn is.

### Verkehr

Ruschwedel liggt an de Kreisstraat 49, de in’n Süüdoosten na Obbens löppt un in’n Noorden an de K&nbsp;26 ranlöppt, de denn na Harsfeld un Heendörp geiht un över de K&nbsp;37 na Bliersdörp. En lüttjere Straat geiht na Kommerbusch un Remnoh.

De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so negen Kilometer in’n Noordoosten von Ruschwedel.

Dat Dörp hett ok en egen Bahnhoff an de Bahnlien Bremerhoben–Buxthu.

### Scholen

Ruschwedel hett keen egen School mehr, de Volksschool is 1972 dichtmaakt worrn. Dat Dörp hett aver en Speelkreis.

## Lüüd

De plattdüütsche Schriever Johann Diedrich Bellmann is 1930 in Ruschwedel boren.

## Footnoten





## Weblenken
Schaperkülle

De **Schaperkülle** is en Tied, wo’t in’n Juni nochmaal koolt warrn kann. Dat is so de Tied von’n 4. bet to’n 20. Juni, dor kann dat dör köhle un fuchte Luft ut’n Noordwesten gau 5 bet 10&nbsp;°C köller warrn. Dat passeert aver nich jedet Johr.

De Name kummt dor von, dat de Schape to de Tied al schoren sünd, un besünners de Lammer un Auen köönt dor licht bi verfreren.

De Grund för disse Singularität is, dat sik dat Land gauer opwarmt as de See. Dat Land is in’n Juni al warm, de See aver noch recht koolt. Dorüm gifft dat över Europa en Rebeet mit sieden Luftdruck, wat dör Wind ut West un Noordwest utgleken warrt, de denn köhle Luft mitbringt.

In de vergahn Tied kunn een sik dor good op verlaten, dat dat so keem. En Ünnersöken von Flohn un Hess hett de Johren 1881 bet 1947 bekeken un rutfunnen, dat dat 89&nbsp;% von de Tied en Schaperkülle geven hett.

## Footnoten
Julie Stevens (britische Schauspelersche)

**Julie Stevens** (* 20. Dezember 1936 in Prestwich, Grootbritannien) is en britische Schauspelersche un Moderatersche.

## Leven un Wark
Stevens hett toeerst en Utbilln as Krankensüster maakt, güng dorna aver na’t Feernsehn. Bi’n britischen Senner ABC hett se 1957 en Lehr anfungen. Üm sik för’t Schauspelern to rüsten, hett so butendem een Speeltiet an’t Theater vun Ryde, Isle of Wight tobröcht.

Ehr Utbilln güng mit en Casting för de Rull *Venus Smith* in de Feernsehreeg *The Avengers* toenn, de sik in de tweeten Staffel mit *Cathy Gale* (speelt vun Honor Blackman) as Partnersche vun John Steed afwesseln schüll. Ehr Rull weer as Nachtclub- un Jazzsingersche anleggt, so dat se en jede Episood jümmer ok tomindst een Optritt to’n Singen harr. Bi de Tokiekers keem de Rull aver nich goot an, so dat se na söss Folgen wedder fallen laten weer.

Dorna hett Stevens noch in annere Feernsehregen mitmaakt, man bekannt worrn is se in Grootbritannien vör allem dör ehr Arbeit as Moderatersche vun Kinnerprogrammen as in de Sennregen *Play School* oder *Playaway*. In de 1950er un 1960er Johren hett se bito noch de Sennen *The Sunday Break* modereert, en religiös Programm för junge Lüüd.

Stevens is siet 1961 mit den Schauspeler John White verheiraat.

## Filmografie

## Weblenken
*
Reggae

**Reggae** is en Musik, de ut Jamaika kummt. Vormols is up dat Eiland de US-amerikaansche Musik bannig populär ween. Later hefft Muskanten dor utprobeert, Experimente mit en egen Aart vun Musik to maken. So is Ska maakt wurrn, later denn Rocksteady un vun 1968 af an *Reggae*. De kulturelle un religiöse Twieg vun de Rastafaris hangt sunnerlich eng tosamen mit de Reggae-Musik.

## Reggae-Aarten
De eerste echt „jamaikaansche“ Musik is de Ska. Sunnerlich bekannte Ska-Musikers sund de *[[Skatalites]]* ween. As de Ska-Musik wat suutjer speelt wurrn is, hett een vun *Rocksteady* snackt. Ska un ok Rocksteady staht faken up de Grundlaag vun Soul un Rhythm and Blues-Nummern, de man up en annern Rhythmus speelt weert („Ondedrop“ un „Skank“). 

Dat gifft verscheden Aarden vun Reggae. De wichtigste Unnerscheed warrt maakt twuschen Rootsreggae un dat, wat een Kommerziellen Regaae nömmt. Unner *Rootsreggae* versteiht een de Musik, de vun de 1970er Johre af an maakt wurrn is un de veel to doon hett mit de Rastafari-Anhängers. Bekannte Rootsreggae-Musikers sund Bob Marley, Black Uhuru, Peter Tosh, Burning Spear, Eek-A-Mouse, Bunny Livingston, King Kong un Freddy McGregor. Roots warrt ok faken vun Gruppen sungen. Dat heet denn Vocal harmony. Bekannte Bispeele sund de Abyssinians, Israel Vibration un Culture.

En sunnerliken Twieg vun den Reggae is de Dub. Dor geiht dat um Remixes vun Nummern bi, wo meist blot noch Drums un Bass up to hören sund. Dub-Verschonen weert bruukt as Achtergrundmusik, wenn Diskjockeys togange sund un ok bi *[[toasten (Musik)|Toasters]]*, wat de jamaikaansche Vorloper vun Rap-Musik is. Lee Perry, King Tubby, Prince Jammy, Scientist, un de Mad Professor hefft düsse Musik groot maakt. 

*Kommerzielle* oder moderne Reggae is vun de 1980er Johre mit de Upkumst vun Raggamuffin un Regga jummers mehr wurrn. Later is dat denn to'n Dancehall wurrn. 

## Instrumente
De wichtigsten Instrumente bi den Reggae sund de Bass un de Drums. Tohopen sund se de Grundlaag for dat Leed, de so nömmte *Riddim*. For den sunnerlichen Raggae-Drumrhythmus is egen, dat de Bass-Drumslag up den tweeten un veerten Slag, un nich, as anners, up den eersten un drudden Slag liggt. De *Kick* vun den Drummer kummt up den drudden Slag. De warrt den faken noch füllt mit synoptische Patronen up de Snaredrum. De Bass speelt in den Reggae en grottere Rull, as in de meisten annern Musiktwiege, sunnerlich in de deepen Frequenzen. 

Faken gifft dat en Leadgitaristen, de mit Bass un Drums mitspelen deit. De Slag-Gitarist speelt de Akkorde in den sunnerlichen Reggaeslag, up de achtste Noot na jedeen Slag. 

## Weblenken

* Ken Boothe: ''It is not a documentary – it is a movie!'' Rocksteady: The Roots of Reggae.
* dancehallmusic.de/riddimbase – Diskografie
* Roots-Archives.com Diskografie

* Beschrijvingen reggae-artiesten 
* Reggae-concertagenda voor Nederland en België
Berufsgenossenschaftliche Kliniken Bergmannstrost Halle

De **Berufsgenossenschaftlichen Kliniken Bergmannstrost Halle** is en groot Krankenhuus in Halle (Saale) in’t Bundsland Sassen-Anholt un Akadeemsch Lihrkrankenhuus vun de Martin-Luther-Universität Halle-Wittenberg.

## Karnrebeet
### Traumazentrum
Dat is för de Lüüd, de op Leven un Doot to Schaden kamen sünd (de böös wat afkregen hebben). Mennigmol sünd se wegbleven un warrn mit de Heevschruver bröcht.

### Överregional Brandbesehrtenzentrum
För de Lüüd de bi Füer wat afkregen hett.

### Zentrum för Krüüzlädeerte
Dat is för de Lüüd, de vunwegen en Malör ünnerwegens, to Huus, en Bedriefsunfall oder vunwegen en Krankheit oder Fehlbillen krüüzlahm sünd, dat nix mehr geiht. De Direkter (Dokter Klaus Röhl) is aktiv in de Sellschop för Paraplegie (gemeennüttige Sellschop, in de sük Facklüüd allmitnanner üm de Behannlung vun de Krüüzlahmen ümdoon)

### Fackövergreepsch Fröhrehabilitaschoon
Dorbi sin Facklüüd vun en Handvull ünnerscheedliche Spezialrebeden, de dor jümehr Finger mit binnen hebbt. De sulln naast de Operatschoon dorför sorgen, dat de Patient in’n Alldag so gau, as dat man jichtens geiht wärrer so vööl as mögelk sülvst maken kann.

## Fackafdelen

1 Hülpt bi’t Kloorkamen mit de ne’en Laag, Behanneln vun de Pien, Behanneln vun Depresschoon (Reakschoon up dat Malöör) steiht bavenan bi de Wark vun’t ***Afdeel Medizinische Psychologie*** in Tosamenarbeit mit de annern Afdelen. Butendem is dat hör Upgaav, de Anhöörigen un dat Personal to beraaden.

## Wat de Wetenschopslüüd do maakt
* Ersatz vun Verbinnen vun twee Knaken (Lidd)
* Ünnersöken, wie dat Behanneln vun Lüüd mit ünnerscheedliche Wunnen al wat beter geiht
* Vöranbringen vun ne’e Technik för Operatschonen an de Warvelsüül (ok reeknerstütte Operatschoonen)

## Historie
Kaiser Wilhelm I. hett 1881 in siene *Kaiserlichen Botschaft* seggt, wo wichtig dat is, de Lüüd tegen Öller, Krankheit un Malöör oftosekern. Doruphen sünd vun’n Rieksdag ünnerscheedliche Gesetten fastleggt wurrn to’n Bispill 1884 dat Gesett för de Unfallversekern. Denne sünd gliek de Beroopsgenossenschaften grünnt wurrn un de Bargboengschenör Bernhard Leopold harr den Infall, to’n Upboen vun dat Krankenhuus *Bergmannstrost* for de Bargarbeiders ümlangs vun Halle. Hüdigendaags is dat Huus en Denkmaal..

## Weblenken
* Websteed vun Bergmannstrost

## Enkeld Nawiesen
Radikal

**Radikal** (vun’t latiensche *radix* „Wörtel, Oorsprung“) betekent

* Radikal, verschedene algebraasche Konstrukschonen in de Mathematik,
* Radikal, dat Resultat vun’t Wörteltehn in de Mathematik,
* Radikal, en Stoff mit en free Elektron in de Chemie,
* Radikaltheorie, en histoorsche Bedüden in de Chemie,
* Radikal, en Artikulatschoonsteed in de Phonetik,
* Radikal, en Deel vun en chineesch Schriftteken in de Sinologie,
* Radikal, een vun de Konsonanten in de Wörtel vun en Woort in de Semitistik,
* Radikalismus, Beteken vun verschedene politische Strömen, de faken afweerten meent is,
* Liberalismus, politische Richt vun’t 19. un fröhe 20. Johrhunnert.
* Radikalen, politische Grupp in’t Vereenigte Königriek vun’t 19. Johrhunnert,
* Radikal, töörksch Dagblatt,
* Radikal, linksradikale Tietschrift ut Berlin.
Jamie Uys

**Jamie Uys**,  eegentlich **Johannes Jacobus Uys**  (* 30. Mai 1921 in Boksburg; † 29. Januar 1996 in Johannesburg), weer en  süüdafrikaansch internatschonal acht Speelbaas, Filmproduzent un Dreihbookschriever, de alltohopen 24 Filme makt hett. 

Bekannt wurr he dör sien meest humoristisch Filme, de sück mit sien afrikaansch Heimatkontinent befaaten. Sien bekanntst Film, *[[The Gods Must Be Crazy|Die Götter müssen verrückt sein]]*, wurr dree Johr lang ahn Ünnerbreken in de USA wiest.

## Filmografie (Utwahl)

## Weblenken
*
Griemshorst

**Griemshorst** is en Dörp in de Gemeen Harsfeld, Samtgemeen Harsfeld, in’n Landkreis Stood, Neddersassen.

## Geografie

De Oort liggt op de Harsfeller Geest.  In’n Westen von Griemshorst liggt mit’n Braken un Harslah en Rebeed mit olen Woold. Dat Water ut dat Rebeed flütt över Griemsbeek un Steenbeek na de Au hen af.

De Naveröörd sünd Harsfeld in’n Noorden, Wittenfell in’n Noordoosten, Kommerbusch-Remnoh in’n Süüdoosten, Ohrensmoor-Noord mit Depenrehmen in’n Süüdwesten un Hollenbeek in’n Westen.

## Historie

1926 hebbt se bi Griemshorst en oold Hünengraff afrüümt un dor Urnen ut de fröhe Sassentied bi funnen. Dat Graff sülvs weer ut de Bronztied.

Toeerst in de Oorkunnen kummt de Oort as *Grimeshorst* vör, as de Grevin Ermengard em an dat Klooster Harsfeld schenkt. De Oorkunn kummt ut de Tied twüschen 1130 un 1142.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Harsfeld in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Harsfeld in’n Kanton Hornborg.

Vör 1885 weer dat Dörp in de Huusvaagdie Harsfeld binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Oort tellt al von dat 19. Johrhunnert af an to de Gemeen Harsfeld.

### Inwahnertall

### Religion

Griemshorst is evangeelsch-luthersch präägt un höört to dat Kaspel von de Marien- un Bartholomäus-Kark in Harsfeld.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

## Weertschop un Infrastruktur

För Griemshorst is de freewillige Füürwehr Harsfeld mit tostännig.

### Verkehr

Griemshorst liggt an de Kreisstraat 53, de in’n Noordwesten na Harsfeld an de K&nbsp;26n föhrt un in’n Süüdoosten na Kommerbusch an de Landsstraat 127. Von de K&nbsp;53 geiht na Süüdwesten de K&nbsp;79 af, de na Depenrehmen/Ohrensmoor an de L&nbsp;127 ran geiht. Ans gifft dat noch en lüttjere Straat na Wittenfell.

De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so 14 Kilometer in’n Noordoosten von Griemshorst an de K&nbsp;36. De Opfohrt 46 Heidenau op de Autobahn 1 (Afsnidd Hamborg–Bremen) liggt so 15 Kilometer in’n Süüdoosten an de K&nbsp;15.

De nächste Bahnhoff is dree Kilometer in’n Noordwesten de Bahnhoff Harsfeld an de Bahnlien Bremerhoben-Buxthu.

## Literatur

* Wilhelm Beneke: *Siedlungschronik von Griemshorst.* 2002

## Footnoten





## Weblenken
Wittenfell

**Wittenfell** () is en lütten Oord in de Gemeen Harsfeld, Samtgemeen Harsfeld, in’n Landkreis Stood, Neddersassen.

## Geografie

De Oort liggt op de Stoder Geest. Dat Water ut dat Rebeed flütt över’n Steenbeek af. In’n Noorden liggt dat Naturschuulrebeed Steenbeek.

De Naveröörd sünd Ruschwedel in’n Noordoosten, Obbens in’n Oosten, Kommerbusch-Remnoh in’n Süden, Griemshorst in’n Süüdoosten un Harsfeld in’n Noordwesten.

## Historie

Bi Wittenfell is en olen Backaven ut de La-Tène-Tied oder fröhe röömsche Kaisertied funnen worrn. In’n Aven hebbt se ok noch ole Wetenköörn funnen.

Dat Gewarvrebeed von Harsfeld is na Wittenfell nöömt.

### Inwahnertall

### Religion

Wittenfell is evangeelsch-luthersch präägt un höört to dat Kaspel von de Marien- un Bartholomäus-Kark in Harsfeld.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

## Weertschop un Infrastruktur

För Wittenfell is de Freewillige Füürwehr Harsfeld mit tostännig.

### Verkehr

Von Wittenfell gaht lüttjere Straten na Harsfeld, Ruschwedel un Griemshorst.

De nächste Autobahn is de Autobahn 26 (Afsnidd Stood–Hamborg). De Opfohrt 5 Hornborg liggt so ölven Kilometer in’n Noordoosten von Wittenfell an de K&nbsp;36.

De nächste Bahnhoff is so bi dree Kilometer wied weg in’n Noordwesten de Bahnhoff Harsfeld an de Bahnlien Bremerhoben–Buxthu.

## Footnoten
Eindörp

**Eindörp** () is en Dörp in de Gemeen Buxthu in’n Landkreis Stood, Neddersassen.

## Geografie

De Naveröörd sünd Buxthu in’n Noorden, Eindörpermoor in’n Noordoosten, Imbeek in’n Oosten, Pippens in’n Süden un Ottens in’n Westen.

## Historie

Toeerst in de Oorkunnen kummt de Oort 1197 vör.

Nadem 1932 de Landkreis Horborg mit’n Landkreis Winsen tohoopleggt worrn is, hett dat mit Eindörp un Eyendörp twee Öörd in’n Kreis geven, de op hoochdüütsch densülven Naam harrn (*Eyendorf*). Dorüm hett Eindörp 1936 den ne’en hoochdüütschen Naam *Eilendorf* kregen.

Eindörp leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg. Eindörp is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt.

### Inwahnertall

### Religion

Eindörp is evangeelsch-luthersch präägt un höört to dat Kaspel von de Nicolai-Kark in Ilsdörp.

För de Kathoolschen is de St.-Maria-Kark in Buxthu tostännig.

### Wapen

Dat Wapen wiest baven op gollen Grund en blauen Lööw (Lümborger Lööw) un ünnen op grönen Grund en sülvern Stubben mit en Ex dor in.

## Weertschop un Infrastruktur

### Verkehr

An Eindörp langs löppt de Landsstraat 141, de in’n Süden na Pippens un Mesborg geiht. In’n Noorden löppt de Straat in Buxthu an de Bundsstraat 73 ran. En lüttjere Straat geiht ans noch na Eindörpermoor.

In’n März 2011 hett dat Dörp ne’e gele Oortsschiller kregen, op de nu ok de plattdüütsche Naam blangen den hoochdüütschen mit op steiht.

### Scholen

Na Grundschool gaht de Kinner op de Grundschool Ooldklooster.

### Ver- un Entsorgung

För dat Afwater is de Stadtentwässerung Buxthu tostännig.

## Lüüd

De Politiker Karl Nobel is 1904 in Eindörp boren.

## Footnoten
Dammhusen

**Dammhusen** () is en Dörp un Oortschop in de Gemeen Buxthu in’n Landkreis Stood, Neddersassen.

## Geografie

De Naveröörd sünd Loodkup in’n Noorden, Eestbrügg in’n Noordoosten, Buxthu in’n Süüdoosten, Heitmannshusen in’n Süden un Neeklooster in’n Süüdwesten.

## Historie

Dammhusen is en Stratendörp, dat 1810 as Moorkolonie grünnt worrn is. As eersten Neeboer gellt Andreas Bremer ut Neeklooster. Bet 1825 harrn sik 26 Anboers in dat Moor von Loodkup ansiedelt. To de Tied hett de Landdrostie Stood ut Dammhusen en egen Dörp maakt.

In’n Eersten Weltkrieg sünd 22 Soldaten ut Dammhusen fullen oder vermisst un in’n Tweten 42.

### Verwaltungsgeschicht

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

Dammhusen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn. Dat is nu en Oortschop mit egen Oortsvörsteiher.

### Inwahnertall

### Religion

Dammhusen is evangeelsch-luthersch präägt un höört to dat Kaspel von de Marien-Kark in Neeklooster.

### Wapen

Dat Wapen wiest en Neddersassenhuus in natürliche Farven, baven op blauen Heven un ünnen op grönen Grund. Vör dat Huus löppt en Weg langs un in’n Schildfoot sünd twee krüüzte Mooreschers.

### Oortsvörsteihers

* opstunns: Thomas Sudmeyer (SPD)

## Kultur

En Denkmaal för de Fullenen ut de twee Weltkrieg’ steiht in’e Midd von’n Oort.

### Verenen

De Schützenvereen (*Scheetclub Dammhusen*) is 1974 grünnt worrn.

## Weertschop un Infrastruktur

De Freewillige Füürwehr is 1936 grünnt worrn.

### Verkehr

Dammhusen liggt an de Kreisstraat 51, de in’n Süüdoosten na Buxthu hen löppt. In’n Westen löppt de Straat an de K&nbsp;26 ran, de na Neeklooster un Jörk geiht.

Dat Dörp hett in de Johren 2010 ne’e gele Oortsschiller kregen, op de nu ok de plattdüütsche Naam blangen den hoochdüütschen mit op steiht.

### Scholen

Dammhusen hett en Kinnergoorn. De eerste Volksschool hett dat 1850 in Dammhusen geven. 1891 is en neet Schoolhuus boot worrn. 1969 hett de School dichtmaakt. Sietdem gaht de Kinner op de Buxthuer Grundschool Rotkäppchenweg.

### Ver- un Entsorgung

För dat Afwater is de Stadtentwässerung Buxthu tostännig.

## Footnoten





## Weblenken

* Websteed to dat Dörp (hoochdüütsch)
Ottens

**Ottens** () is en Dörp in de Gemeen Buxthu in’n Landkreis Stood, Neddersassen. Binnen de Gemeen Buxthu billt Ottens en Oortschop mit egen Oortsvörsteiher.

## Geografie

De Naveröörd sünd Buxthu in’n Noorden, Heimbrook in’n Süüdoosten un Obbens in’n Süüdwesten.

## Historie

Ottens kummt 1197 toeerst in de Oorkunnen vör.

In’n Eersten Weltkrieg sünd söven Soldaten ut Ottens fullen oder vermisst un in’n Tweten 15.

### Verwaltungsgeschicht

Vör 1852 hett dat Dörp to dat Gericht Delm höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

Ottens is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn.

### Inwahnertall

### Religion

Ottens is evangeelsch-luthersch präägt un höört to dat Kaspel Obbens.

För de Kathoolschen is de St.-Maria-Kark in Buxthu tostännig.

### Wapen

Dat Wapen wiest op sülvern Grund söven blaue Dreeecken.

### Oortsvörsteihers

* –2011: Reinhard Dammann (SPD)
* 2011–2016: Lena Graf (Gröne)
* 2016–: Heinrich Meyer (ahn Partei, op Vörslag von de Grönen)

## Kultur

En Denkmaal för de Fullenen ut de twee Weltkrieg’ steiht in’e Midd von’n Oort.

## Weertschop un Infrastruktur

De Freewillige Füürwehr is 1943 grünnt worrn.

### Verkehr

Ottens liggt an de Kreisstraat 52, de in’n Noorden na Buxthu ringeiht un in’n Süden na Nindörp löppt. Na Noordwesten lööpt de K&nbsp;60 von Ottens an de Landsstraat 127 ran.

### Scholen

De eerste Nawies för en Volksschool in Ottens is von 1743. Vondaag is de School en Deel von de Grundschool Stieglitzweg in Buxthu. Dat Schoolhuus is 2000 boot worrn un in dat ole Schoolhuus is nu de Kinnergoorn in.

### Ver- un Entsorgung

För dat Afwater is de Stadtentwässerung Buxthu tostännig.

## Lüüd

De Politiker Heinrich Augustin is 1937 in Ottens boren.

## Literatur

* Fritz Ehlers, H. G. Blank: *Chronik des Dorfes Ottensen.* 1975

## Footnoten



## Weblenken

* Websteed to dat Dörp (hoochdüütsch)
Virginia Klinekole

**Virginia Shanta Klinekole** (* 13. Juni 1924 in Three Rivers, New Mexico; † 13. März 2011 in Alamogordo) weer en US-amerikaansch Politikerin ut Nee-Mexico.

Se is boren un upwussen in Three Rivers, New Mexico. 1959 wurr se as eerst Fru, to’n  Präsident vun de Mescalero Apache wählt. Dat Amt harr se bit 1986. Later hett se denn noch in den Stammesraat un in de lokal Bildungsbehörde arbeit.

Se harr veer Kinner.

## Weblenken
* Nahroop

## Enkeld Nahwiesen
William Nunn Lipscomb

**William Nunn Lipscomb** (* 9. Dezember 1919 in Cleveland, Ohio; † 14. April 2011 in Cambridge, Massachusetts) weer en US-amerikaansch Chemiker un Nobelpriesdräger..

He weer siet 1959 Perfesser an de Harvard University un hett ünner annern up dat Rebeet vun de Röntgenstrukturanalyse un de Kristalltüchten arbeit. För dat Utforschen vun den  stereocheemsch Upbau un de theoretischen Verkloren vun de Boranen kreeg he 1976 den Nobelpries för Chemie. He hett sien Ergevnisse ok up verwandt Stoffgruppen as de  Carborane överdragen.

Later hett he sück mit den strukturellen Upbau un de Funktschoonswies vun Proteinen, ok mit Hülp vun de Proteinkristallographie befaat.

## Weblenken
* Lipscomb up de Sieden vun den Nobelpries
* Lipscomb in dat BAM-Portal
* Lipscomb in de Katalog vun de Deutsche Nationalbibliothek
* Personennaamdatei

## Enkeld Nahwiesen
Quartär Kohlenstoffatom

En **quartär Kohlenstoffatom** is en Kohlenstoffatom, dat an veer annere Kohlenstoffatomen bunnen is.

Quartäre Kohlenstoffatome kamt in isomeren Kohlenwaterstoffen vör, de an’t sülve Kohlenstoffatom Vertwiegen, d.h  mehrere Alkylgruppen opwiest. *Quartäre Alkoholen* gifft dat nich, vun wegen dat en Kohlenstoffatom nich mehr as veer Atombinnen opboen kann, woll aver gifft dat Quartäre Ammoniumverbinnen.

## Kiek ok
* Primär Kohlenstoffatom
* Sekundär Kohlenstoffatom
* Tertiär Kohlenstoffatom
Tertiär Kohlenstoffatom

En **tertiär Kohlenstoffatom** is en Kohlenstoffatom, an an dree annere Kohlenstoffatomen bunnen is.

Tertiäre Kohlenstoffatome kamt in isomeren Kohlenwaterstoffen vör, de an’t sülve Kohlenstoffatom dree Alkylgruppen sitten hett. An de Steed vun’t restliche Waterstoffatom kann dör ok en Hydroxyl-Grupp, de funkschonelle Grupp vun de Alkanolen, bunnen wesen. In den Fall snackt een vun en *tertiären Alkohol*.

## Kiek ok
* Primär Kohlenstoffatom
* Sekundär Kohlenstoffatom
* Quartär Kohlenstoffatom
Sekundär Kohlenstoffatom

En **sekundär Kohlenstoffatom** is en Kohlenstoffatom, an dat twee annere Kohlenstoffatomen bunnen sünd. Dat Bispeel wiest de eenfachste un all mööglichen sekundären Kohlenstoffgruppen: de Methylgrupp.

Sekundäre Kohlenstoffatome sünd in all Kohlenwaterstoffen antofinnen, de tomindst dree Kohlenstoffatome bargt. An Steed vun en Waterstoffatom kann an’t Atom ok en Hydroxyl-Grupp sitten, de funkschonelle Grupp vun de Alkanolen. Denn snackt een vun en *sekundären Alkohol*.

## Kiek ok
* Primär Kohlenstoffatom
* Tertiär Kohlenstoffatom
* Quartär Kohlenstoffatom
Primär Kohlenstoffatom

En **primär Kohlenstoffatom** is en Kohlenstoffatom, dat mit blots een anner’t Kohlenstoffatom verbunnen is, also an’t Enn vun en Kohlenstoffkeed sitt.

Primäre Kohlenstoffatome sünd to’n Bispeel anvt Enn vun Alkylkeden in isomere Kohlenwaterstoffen to finnen. Man seggt in den Tosamenhang ok Methylgrupp. An Steed vun en Waterstoffatom kann dor aver ok en Hydroxyl-Grupp sitten, de funkschonelle Grupp vun de Alkanolen. Denn seggt man dorto *primär Alkohol*.

## Kiek ok
* Sekundär Kohlenstoffatom
* Tertiär Kohlenstoffatom
* Quartär Kohlenstoffatom
Flagg vun Laos

De **Flagg von [[Laos]]** wurr an’ 2. Dezember 1975 offiziell inföhrt. 

## Beschrieven un Bedüden
De Striepen hebbt en Proportschoon vun 1:2:1. Root steiht för dat Blood, dat in’ Kamp för de Unafhangigkeit vergoten wurr. Blau wiest op dat Diegen un de witt Schiev steiht för en strahlen Tokunft vun dat Land, oder in anner Lesoort, för den Maand, de över den Mekong schient. Se liggt op’n Middelpunkt vun de Flagg un hett en Dörmeter vun 80 % vun de Hööchd vun de blau Striep.

## Historie
1893 wurr dat Rebeet vun de dree Königrieken Luang Prabang, Vientiane un Champasak, över de Siam dat Regeer harr, to en franzöösch Protektorat. Dorher wurr in de Gösch vun de Flagg vun dat Königriek Luang Prabang de franzöösch Trikolore toföögt. De Elefanten wiesen up dat olle Riek vun Lan Chang hen, de sien Naam översett „Millionen Elefanten“ bedüüt. 1949 kreeg Laos sien Unafhängigkeit in de Union Française. 1952 wurr de Trikolore wedder rutnahmen. Eerst 1954 hett Frankriek all Anspröök torüchgeven. 1975 wurr dat Königriek stört un Laos kommunistisch. To glieker Tiet wurr ok de hüüdig Natschonalflagg inföhrt. 


Bild:Flag of Laos (1952-1975).svg| Luang Prabang, bit 1893
Bild:Flag of Laos (1893-1952).svg| Laos ünner franzöösch Protektorat, 1893 bit 1952
Bild:Flag of Laos (1952-1975).svg| Königriek Laos, 1952 bit 1975
Bild:Royal Standard of the Kingdom of Laos.svg| Königlich Flagg, 1952 bit 1975


## Weblenken

* Flags of the World - Laos (engelsch)
Michael Seresin

**Michael Seresin** (* 17. Juli 1942 in Neeseeland) is en neeseelännschen Kameramann.

## Leven un Wark
Seresin hett 1974 bi den Film *The Ragman’s Daughter. * to’n eersten mol de Kamera bedeent. He hett lange Tiet mit den Speelbaas Alan Parker tohopenarbeit, för den he siet *Bugsy Malone* (1976) negen Filmen dreiht hett. För sien Arbeit an den Film *Angela’s Ashes* is he 2000 för den *[[BAFTA Award]]* vörslahn worrn, hett den Pries aver nich winnen künnt. In’t Johr 2004 hett he bi den Film *Harry Potter and the Prisoner of Azkaban* achter de Kamera stahn.

In’t Johr 1988 weer Seresin eenmol Speelbaas bi den Film *[[Homeboy]]*, 2006 stünn he ok mol as Dorsteller in den Dansfilm *Step Up* vör de Kamera.

## Filmografie (Utwahl)

## Weblenken
*
Rosettennevel

De **Rosettennevel** is en diffusen Emisschoonsnevel de vun en apenen Steernhopen to’n Lüchten anreegt warrt. De Nevel is in’n New General Catalogue ünner de Beteken **NGC 2237** list un liggt in’t Steernbild Eenhoorn.

De Nevel wiest en Samtflach vun 80'&nbsp;×&nbsp;60' op mit en schienbore Helligkeit vun +6,0 mag. Vundaag ünnerscheedt de New General Catalogue mehrere verschedene Deelen vun den Nevel ünner de Beteken **NGC 2237**, **NGC 2238**, **NGC 2239** un **NGC 2246**. Histoorsch weern disse Beteken för licht annere Steernansammeln un Nevels in dit Rebeet bruukt.

Anreegt warrt de Rosettenevel vun den apenen Steernhopen **NGC 2244**, de in de Mitt vun den Nevel steiht. De Steernhopen wiest en Dörmeter vun 24' un hett en schienbore Helligkeit vun +4,8 mag

## Weblenken
* De Rosettennevel in de interaktiven NGC-Datenbank
* Informatschoon bi’t Anglo-Australian Observatory
* Hoochoplööst Bild vun de Königlich-Britischen Astronomischen Sellschop (RAS) - (150 MB!)]
Pippens

**Pippens** () is en Dörp in de Gemeen Buxthu in’n Landkreis Stood, Neddersassen. Binnen de Gemeen höört de Oort to de polietsche Oortschop Doans.

## Geografie

De Naveröörd sünd Buxthu un Eindörp in’n Noorden, Imbeek in’n Noordoosten, Arsdörp in’n Oosten, Grauen in’n Süüdoosten, Doans in’n Süden, Heimbrook in’n Westen un Ottens in’n Noordwesten.

## Historie

Pippens kummt 1196 as *Pebenhusen* toeerst in de Oorkunn vör, mit de dat Klooster in Ooldklooster grünnt worrn is. De Naam is later to de hüdige Form afslepen.

In’n Eersten Weltkrieg is een Soldaat ut Pippens fullen oder vermisst un in’n Tweten fiev.

### Verwaltungsgeschicht

Von 1819 af an hett Pippens tohoop mit Doans un Heimbrook en Gemeen billt. De Gemeen leeg vör 1859 in’t Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Landkreis Horborg.

De Gemeen is an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt. Vondaag billt de dree Öörd tohoop en Oortschop mit Oortsvörsteiher binnen Buxthu.

### Inwahnertall

### Religion

Pippens is evangeelsch-luthersch präägt un höört to dat Kaspel Mesborg.

För de Kathoolschen is de St.-Maria-Kark in Buxthu tostännig.

## Kultur

En Denkmaal för de Fullenen ut Doans, Pippens un Heimbrook ut de twee Weltkrieg’ steiht in Pippens an de Mesbörger Landstraat.

## Weertschop un Infrastruktur

### Verkehr

Pippens liggt an de Landsstraat 141, de in’n Noorden na Buxthu löppt un in’n Süden över Doans na Mesborg.

### Scholen

Na Grundschool gaht de Kinner op de Grundschool Ooldklooster.

### Ver- un Entsorgung

För dat Afwater is de Stadtentwässerung Buxthu tostännig.

## Lüüd

De Politikerin Lisa Peters is 1933 in Pippens boren.

## Literatur

* Arbeitskreis der Dorfgemeinden: *Pippensen, Heimbruch, Daensen – drei Dörfer, eine Gemeinschaft*. rutgeven in’n August 1996
* Willi Meyne: *Die ehemalige Hausvogtei Moisburg. Geschichte ihrer Dörfer und Höfe*. 1936
* Wilhelm Marquart: *Die Harburger Geestdörfer der Stadt Buxtehude*. Buxthu, 1981

## Footnoten